MAKRO ผนึก “กรมการค้าภายใน” อุดหนุนมังคุดใต้กว่า 550 ตัน
MAKRO ผนึก “กรมการค้าภายใน” ช่วยเหลือชาวสวนมังคุดภาคใต้ที่กำลังประสบปัญหาผลผลิตล้นตลาด คาดว่าตลอดฤดูกาลจะรับซื้อได้ประมาณ 550 ตัน
MAKRO ผนึก “กรมการค้าภายใน” ช่วยเหลือชาวสวนมังคุดภาคใต้ที่กำลังประสบปัญหาผลผลิตล้นตลาด คาดว่าตลอดฤดูกาลจะรับซื้อได้ประมาณ 550 ตัน
11 ส.ค. 2564

บริษัท สยามแม็คโคร จำกัด (มหาชน) หรือ MAKRO โดย นางศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร ให้การต้อนรับ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และ กรมการค้าภายใน กระทรวงพาณิชย์ โดย นายวัฒนศักย์ เสือเอี่ยม อธิบดีกรมการค้าภายใน ตรวจเยี่ยมการจำหน่ายมังคุดภายในสาขาของแม็คโคร เพื่อรณรงค์ช่วยเหลือชาวสวนมังคุดภาคใต้ที่กำลังประสบปัญหาผลผลิตล้นตลาด เพิ่มช่องทางระบายผลผลิตกระจายขายทุกสาขาทั่วประเทศ โดยรับซื้อไปแล้ว 350 ตัน คาดว่าตลอดฤดูกาลจะรับซื้อได้ประมาณ 550 ตัน